pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนรม. พล.อ.อ.ประจินฯ เป็นประธานการประชุมคณะกรรมการขับเคลื่อนการดำเนินนโยบายเพื่อใช้ประโยชน์ข้อมูลขนาดใหญ่ (Big data) ฯ ครั้งที่ 1/2561
วันศุกร์ที่ 11 พฤษภาคม 2561
รองนรม. พล.อ.อ.ประจินฯ เป็นประธานการประชุมคณะกรรมการขับเคลื่อนการดําเนินนโยบายเพื่อใช้ประโยชน์ข้อมูลขนาดใหญ่ (Big data) ฯ ครั้งที่ 1/2561
โดยที่ประชุมมีมติเห็นชอบการจัดตั้งหน่วยบริการรูปแบบพิเศษ (Special Delivery Unit: SUD)
เพื่อรองรับการให้บริการวิเคราะห์ข้อมูลขนาดใหญ่ (Big Data Analytics) ภาครัฐ เพื่อการตัดสินใจของประเทศอย่างเป็นระบบ
วันนี้ (11 พ.ค. 61) เวลา 13.30 น. ณ ห้องประชุมคณะรัฐมนตรี (เดิม) อาคารสํานักเลขาธิการคณะรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการขับเคลื่อนการดําเนินนโยบายเพื่อใช้ประโยชน์ข้อมูลขนาดใหญ่ (Big data) ศูนย์ข้อมูล (Data Center) และคลาวด์คอมพิวติ้ง (Cloud Computing) ครั้งที่ 1/2561 ซึ่งสรุปสาระสําคัญได้ดังนี้
ทั้งนี้ รัฐบาลได้ตระหนักถึงความสําคัญของเทคโนโลยีดิจิทัลในการใช้ขับเคลื่อนการพัฒนาประเทศอย่างยั่งยืน ซึ่งเห็นได้จากการผลักดันภารกิจต่าง ๆ ในการจัดการข้อมูลขนาดใหญ่ (Big data) เพื่อให้เกิดการบูรณาการข้อมูลของภาครัฐอย่างต่อเนื่อง เพื่อลดข้อจํากัดในการขับเคลื่อนภารกิจการใช้ประโยชน์ข้อมูลขนาดใหญ่ (Big data) และศูนย์ข้อมูล (Data Center) ภาครัฐ ตลอดจนเพิ่มแนวทางการขับเคลื่อนภารกิจการพัฒนาข้อมูลดิจิทัลขนาดใหญ่ของภาครัฐ และการมีหน่วยงานกลางเป็นหน่วยบริการรูปแบบพิเศษ (Service Delivery Unit: SUD) อย่างเป็นรูปธรรมซึ่งเรียกว่า “สถาบันส่งเสริมการวิเคราะห์และบริหารข้อมูลภาครัฐ (สวช.) (Government Data Analytics and Management Promotion Institute: GDAP)”
...............................................................
กลุ่มประชาสัมพันธ์และเผยเเพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลไม่มีเจตนากลั่นแกล้งใคร กรณีเรียกเก็บภาษี ระบุทุกอย่างเป็นไปตามกฎหมาย
วันอังคารที่ 21 มีนาคม 2560
นายกรัฐมนตรียืนยันรัฐบาลไม่มีเจตนากลั่นแกล้งใคร กรณีเรียกเก็บภาษี ระบุทุกอย่างเป็นไปตามกฎหมาย
นายกรัฐมนตรียืนยันรัฐบาลไม่มีเจตนากลั่นแกล้งใคร กรณีเรียกเก็บภาษี ระบุทุกอย่างเป็นไปตามกฎหมาย
วันนี้ (21 สิงหาคม 2560) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการเผยแพร่คําวินิจฉัยของคณะกรรมการวินิจฉัยภาษีอากรว่า เรื่องดังกล่าวเป็นเรื่องเดิม แตกต่างจากเรื่องใหม่ ซึ่งเป็นคนละกรณี ขอ อย่านํามาเกี่ยวข้องกัน ส่วนจะถูกหรือผิด จะสามารถดําเนินการได้หรือไม่นั้นต้องเป็นไปตามกระบวนการยุติธรรม ยืนยันการดําเนินการต้องเป็นธรรม และขอให้นึกถึงการปฏิบัติของรัฐบาลด้วย ซึ่งบางอย่างไม่ชัดเจน ยังคลุมเครือรัฐบาลต้องดําเนินการให้เกิดความชัดเจน ไม่เช่นนั้นจะสุ่มเสี่ยงเป็นความผิดตามมาตรา 157 ละเว้นหรือปฏิบัติหน้าที่โดยมิชอบหรือทุจริต โดยรัฐบาลมีความระมัดระวังอย่างเต็มที่ในการทํางาน และไม่ต้องการจะรังแกใคร
ส่วนการตรวจสอบทรัพย์สินของนักการเมืองในอดีตนั้น เป็นไปตามกฎหมายที่ระบุไว้อยู่แล้วว่าต้องมีการตรวจสอบทรัพย์สินของนักการเมืองก่อนรับตําแหน่ง และหลังสิ้นสุดตําแหน่ง ซึ่งเป็นไปตามระเบียบของคณะกรรมการป้องกันและปราบปรามการทุจริตแห่งชาติ (ปปช.) ส่วนการตรวจสอบทรัพย์สินฯ เป็นอํานาจหน้าที่ของสํานักงานการตรวจเงินแผ่นดิน (สตง.) ซึ่งจะเลือกตรวจสอบนักการเมืองที่มีรายได้เพิ่มขึ้น ยืนยันไม่ได้กลั่นแกล้งใคร และจะต้องดําเนินการเรียกเก็บภาษีให้ได้ภายใน 5 ปี หลังจากพ้นตําแหน่ง เพราะไม่เช่นนั้นจะไม่สามารถเรียกเก็บภาษีได้
-------------------------------------------
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ เป็นประธานเปิดงาน แพ็ค พริ้นท์อินเตอร์เนชั่นแนล 2019
วันพฤหัสบดีที่ 19 กันยายน 2562
ผู้ช่วยรัฐมนตรีฯ เป็นประธานเปิดงาน แพ็ค พริ้นท์อินเตอร์เนชั่นแนล 2019
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานพิธีเปิดงาน แพ็ค พริ้นท์ อินเตอร์เนชั่นแนล 2019 ณ ฮอลล์ 100 ศูนย์นิทรรศการและการประชุมไบเทค บางนา
18 กันยายน 2562 เวลา 10.00 น. นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานพิธีเปิดงาน แพ็ค พริ้นท์ อินเตอร์เนชั่นแนล 2019 พร้อมด้วย นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม และ นายจารุพันธุ์ จารโยภาส รองอธิบดีกรมส่งเสริมอุตสาหกรรม เข้าร่วม จัดโดย สมาคมการพิมพ์ไทย และสมาคมการบรรจุภัณฑ์ไทย โดยมี นายมานิตย์ กมลสุวรรณ นายกสมาคมการบรรจุภัณฑ์ไทย นายพงศ์ธีระ พัฒนพีระเดช นายกสมาคมการพิมพ์ไทย และคณะผู้จัดงาน ให้การต้อนรับ ณ ฮอลล์ 100 ศูนย์นิทรรศการและการประชุมไบเทค บางนา
สําหรับงาน แพ็ค พริ้นท์ อินเตอร์เนชั่นแนล 2019 เป็นการร่วมมือระหว่าง บริษัท เมสเซ่ ดุสเซลดอร์ฟ เอเชีย จํากัด สมาคมการพิมพ์ไทย และสมาคมการบรรจุภัณฑ์ไทย ซึ่งเป็นการแสดงเทคโนโลยีด้านการบรรจุภัณฑ์และการพิมพ์แห่งเอเชีย ครั้งที่ 7 ภายใต้คอนเซปต์ "Shaping the future of packaging and printing in Asia" เพื่อสะท้อนเทรนด์และความเคลื่อนไหวในวงการ แพ็ค พริ้นท์อินเตอร์เนชั่นแนล โดยภายในงาน แบ่งออกเป็น 3 โซน ได้แก่ โซนพาวิเลี่ยนครบวงจร โซนการพิมพ์ฉลาก และโซนจัดแสดงต้นแบบผลิตภัณฑ์และการออกแบบ พร้อมทั้งเวทีเสวนาแลกเปลี่ยนทิศทางความเคลื่อนไหวในอุตสาหกรรมที่เกี่ยวข้อง โดยงานดังกล่าวจัดขึ้นระหว่างวันที่ 18 - 20 กันยายน 2562 ณ ศูนย์นิทรรศการและการประชุมไบเทค บางนา
รัฐบาลไทย-ข่าวทำเนียบรัฐบาล-บีโอไอร่วมบรรยายนโยบายและสิทธิประโยชน์ส่งเสริมการลงทุน
วันอังคารที่ 22 ตุลาคม 2562
บีโอไอร่วมบรรยายนโยบายและสิทธิประโยชน์ส่งเสริมการลงทุน
บีโอไอร่วมบรรยายนโยบายและสิทธิประโยชน์ส่งเสริมการลงทุน
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) ได้รับเชิญให้บรรยายเรื่องนโยบายส่งเสริมการลงทุนและสิทธิประโยชน์ล่าสุด ในงาน“PwC Thailand Symposium 2019” ซึ่งเป็นงานสัมมนาประจําปีของสํานักงานไพร้ซวอเตอร์เฮาส์คูเปอร์ส ประเทศไทย ณ โรงแรมเซ็นทาราแกรนด์ แอท เซ็นทรัลเวิล์ด กรุงเทพฯ เมื่อเร็วๆ นี้
รัฐบาลไทย-ข่าวทำเนียบรัฐบาล-ขอบคุณทุกฝ่าย ร่วมกันทำหน้าที่เป็นหลักประกันความมั่นคง ตลอดช่วงเวลาแห่งความสุขปีใหม่ของทุกคน
วันพุธที่ 2 มกราคม 2562
ขอบคุณทุกฝ่าย ร่วมกันทําหน้าที่เป็นหลักประกันความมั่นคง ตลอดช่วงเวลาแห่งความสุขปีใหม่ของทุกคน
เมื่อวันที่ 2 ม.ค.62 พล.อ.ประวิตร วงษ์สุวรรณ รอง นรม.และ รมว.กห. ได้กล่าวแสดงความขอบคุณ เจ้าหน้าที่หน่วยงานข่าวและหน่วยงานความมั่นคงทุกหน่วยงาน ทั้งทหาร ตํารวจ ฝ่ายปกครองและส่วนราชการที่เกี่ยวข้อง
ร่วมกันผลัดเปลี่ยนหมุนเวียนทําหน้าที่ ต่อเนื่องตลอด 24 ช.ม. ในการดูแลความมั่นคง ความสงบเรียบร้อยของสังคม รวมทั้งการดูแลความปลอดภัยในชีวิตและทรัพย์สินของประชาชน ตลอดช่วงเทศกาลส่งท้ายปีและเทศกาลขึ้นปีใหม่ที่ผ่านมา ซึ่งมีผลให้ภาพรวมของช่วงเวลาแห่งความสุข เป็นไปด้วยความสงบเรียบร้อยและเต็มไปด้วยรอยยิ้มแห่งความสุขของทุกครอบครัว
พล.อ.ประวิตร’ กล่าวเพิ่มเติมว่า อย่างไรก็ตาม ความสุขและความสงบเรียบร้อยที่เกิดขึ้นอย่างต่อเนื่องกันมา เกิดจากการทํางานหนักร่วมกันของเจ้าหน้าที่รัฐจากทุกส่วนราชการ ร่วมกับความเข้าใจและความร่วมมือกันจากภาคประชาชนทุกฝ่าย ที่ต้องการเห็นบ้านเมืองและประเทศชาติ มีความเจริญ สงบเรียบร้อยและเป็นหนึ่งเดียวกัน โดยที่ผ่านมา ต้องขอขอบคุณพี่น้องประชาชนทุกคน ที่ให้การสนับสนุนตามที่รัฐบาลขอความร่วมมือ และร่วมกันยึดมั่นปฏิบัติตามกฎหมาย เป็นผลให้บ้านเมืองมีความเจริญและสงบเรียบร้อยต่อเนื่องกันมา และหวังว่าเราจะมีพัฒนาการไปด้วยกันและร่วมมือกันมากขึ้น ในโอกาสสําคัญของปี 2562
รัฐบาลไทย-ข่าวทำเนียบรัฐบาล-รมว.ยุติธรรม เน้นย้ำให้หน่วยงานในสังกัด เดินหน้าดำเนินภารกิจร่วมกับหน่วยงานที่เกี่ยวข้องอย่างเต็มที่
วันพุธที่ 18 ตุลาคม 2560
รมว.ยุติธรรม เน้นย้ําให้หน่วยงานในสังกัด เดินหน้าดําเนินภารกิจร่วมกับหน่วยงานที่เกี่ยวข้องอย่างเต็มที่
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม
เมื่อวันพุธที่ ๑๘ ตุลาคม ๒๕๖๐ เวลา ๐๙.๐๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมผู้บริหารกระทรวงยุติธรรม
โดยรัฐมนตรีว่าการกระทรวงยุติธรรม ได้เน้นย้ําให้ทุกส่วนราชการดําเนินการในด้านต่าง ๆ ดังนี้
1) ขอให้ทุกส่วนราชการในสังกัดกระทรวงยุติธรรมให้ความสําคัญต่อการจัดงาน
พระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
พร้อมทั้งเตรียมความพร้อมในการบูรณาการร่วมกับหน่วยงานที่เกี่ยวข้อง
เพื่อดูแลประชาชนในช่วงการซ้อมใหญ่ และวันพระราชพิธีฯ
2) ขอให้กรมราชทัณฑ์ พิจารณาจําแนกและเตรียมการให้ผู้ต้องขังที่มีความรู้ความสามารถในด้านต่างๆ
ได้ใช้ศักยภาพในการสร้างประโยชน์ให้แก่สังคม
๓) ขอให้กรมสอบสวนคดีพิเศษ ให้ความร่วมมือกับกระทรวงพาณิชย์ในการร่วมกันปราบปราม
การละเมิดทรัพย์สินทางปัญญาอย่างเข้มงวดและต่อเนื่อง
รัฐบาลไทย-ข่าวทำเนียบรัฐบาล-พาณิชย์ จับมือ ICC ขับเคลื่อนการค้า พัฒนาศักยภาพ SMEs
วันศุกร์ที่ 26 พฤษภาคม 2560
พาณิชย์ จับมือ ICC ขับเคลื่อนการค้า พัฒนาศักยภาพ SMEs
นางสาววิบูลย์ลักษณ์  ร่วมรักษ์  ปลัดกระทรวงพาณิชย์ เปิดเผยภายหลังจากได้มีการหารือกับ นาย ธงชัย  อานันโทไทย ประธานหอการค้านานาติ ( International Chamber of Commerce : ICC )
ว่า กระทรวงพาณิชย์ยินดีที่จะร่วมมือและสนับสนุนการดําเนินงาน ของ ICC ประเทศไทย เนื่องจากภาคเอกชนมีบทบาทสําคัญในการขับเคลื่อนการค้าและการลงทุนระหว่างประเทศ ดังนั้นความร่วมมือกับ ICC ที่จะมีการแลกเปลี่ยน และถ่ายทอดองค์ความรู้ และแนวทางปฏิบัติที่เป็นเลิศของเอกชนที่เป็นสมาชิกของ ICC นํามาถ่ายทอดให้กับเอกชนไทยโดยเฉพาะ SMEs จะเป็นประโยชน์ในการส่งเสริมพัฒนาศักยภาพของเอกชนไทยให้สามารถแข่งขันได้ ทั้งการเข้าสู่ตลาด การค้าในยุคดิจิตัล และกฎระเบียบทางการค้าต่าง ๆ
ขณะเดียวกัน ICC ก็พร้อมจะสนับสนุน สถาบัน New Economy Academy ที่กระทรวงพาณิช์ จัดตั้งขึ้นเพื่อสร้างองค์ความรู้ในเรื่องการประกอบธุรกิจของ ผู้ประกอบการ SMEs ไทย ให้สามารถ สร้างมูลค่าเพิ่มจากการใช้นวัตกรรมและเทคโนโลยี รวมถึง E-Commerce ด้วย นอกจากนี้ ICC จะให้ความร่วมมือในการแลกเปลี่ยนข้อมูลที่เป็นประโยชน์ ข้อเสนอแนะ รวมทั้งสนับสนุนการดําเนินการตามยุทธศาสตร์ของกระทรวงพาณิชย์ทั้งในการผลักดันหุ้นส่วนยุทธศาสตร์เชิงเศรษฐกิจ ( Strategic Partnership) กับประเทศที่มีศักยภาพ การส่งเสริมความเชื่อมโยงของการทําธุรกิจในภูมิภาค CLMV และโครงการเชื่อมโยงระหว่างภูมิภาค ONE Belt One Road ของจีน
ICC ประเทศไทยเป็นองค์กรเอกชนที่มีบทบาทสําคัญเป็นตัวกลางของสมาชิกในการสื่อสารกับองค์กรระหว่างประเทศ รวมทั้งรัฐบาล เพื่อยกประเด็นปัญหาที่ต้องการแก้ไขและอุปสรรคในการดําเนินธุรกิจระหว่างประเทศของเอกชนไทยต่อ ICC สํานักงานใหญ่ ณ กรุงปารีส รวมทั้งมีบทบาทในการพัฒนากฎระเบียบทางด้านการค้าระหว่างประเทศ เช่น การระงับข้อพิพาทระหว่างเอกชนโดยอนุญาโตตุลาการ และเข้าร่วมประชุมในฐานะผู้สังเกตการณ์ในองค์การระหว่างประเทศ นอกจากนี้ ICC ประเทศไทยเห็นว่าไทยมีศักยภาพทั้งในด้านโครงสร้างพื้นฐานการดําเนินธุรกิจและบุคลากร จึงจะสนับสนุนให้มีการจัดตั้ง สํานักงานภูมิภาคของ ICC ในประเทศไทยเพื่อเป็นศูนย์วิจัยด้านการประกอบธุรกิจระหว่างประเทศ โดยเฉพาะธุรกิจด้านการเงิน การธนาคาร
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 30 เมษายน 2563 [กระทรวงสาธารณสุข]
วันพฤหัสบดีที่ 30 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 30 เมษายน 2563 [กระทรวงสาธารณสุข]
สถานการณ์ผู้ติดเชื้อไวรัสโคโรนา 2019 ในประเทศไทย รายงานวันนี้ มีผู้ป่วยกลับบ้านได้ถึงร้อยละ 90.96ของผู้ป่วยทั้งหมด (กลับบ้าน 22 ราย รวมกลับบ้านสะสม 2,687 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 213 ราย หรือคิดเป็นร้อยละ 7.21 ของผู้ป่วย
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่30 เมษายน 2563
สถานการณ์ผู้ติดเชื้อไวรัสโคโรนา2019ในประเทศไทย รายงานวันนี้ มีผู้ป่วยกลับบ้านได้ถึงร้อยละ 90.96ของผู้ป่วยทั้งหมด (กลับบ้าน 22 ราย รวมกลับบ้านสะสม 2,687 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 213 ราย หรือคิดเป็นร้อยละ 7.21 ของผู้ป่วยทั้งหมด
ขณะนี้ จํานวนผู้ป่วยรายใหม่ลดลง รายงานวันนี้ 7 ราย (ลําดับที่ 2,948 - 2,954) พบจากการลงพื้นที่ค้นหาเชิงรุกในชุมชน 4 ราย (ภูเก็ต 3 ราย, กระบี่ 1 ราย) และผู้ที่เดินทางมาจากประเทศมาเลเซียเข้า State Quarantine ที่กรุงเทพมหานคร 2 ราย ไม่มีรายงานผู้เสียชีวิต
จากรายงานผู้ติดเชื้อรายใหม่วันนี้ ส่วนใหญ่มาจากการค้นหาผู้ป่วยเชิงรุก (Active Case Finding) ในชุมชนหรือพื้นที่ที่เคยพบผู้ป่วยเป็นกลุ่มก้อนในจังหวัดภูเก็ต และกระบี่ ซึ่งการค้นหาผู้ป่วยเชิงรุกทําให้พบผู้ป่วยที่ไม่แสดงอาการ หรือมีอาการน้อยได้อย่างรวดเร็ว นําเข้าระบบการรักษาได้อย่างทันท่วงที อย่างไรก็ตาม กระทรวงสาธารณสุขจะเน้นการลงพื้นที่ค้นหาอย่างมีเป้าหมายมากกว่าการตรวจแบบปูพรม ซึ่งจะมีความคุ้มค่า ป้องกันการระบาดของโรคได้อย่างรวดเร็วและลดโอกาสการแพร่เชื้อเป็นวงกว้างในพื้นที่ที่มีความเสี่ยง
จากการเฝ้าระวังและควบคุมโรคที่ผ่านมา ยังคงแนะนําให้ประชาชนลดกิจกรรมที่เสี่ยงต่อการติดโรค เช่น ไม่ไปในที่ชุมชนแออัดที่มีคนรวมกันจํานวนมาก งดสังสรรค์ ดังนั้นการอยู่บ้านจึงเป็นเรื่องสําคัญ ควรออกนอกบ้านเท่าที่จําเป็น สวมหน้ากากอนามัยทุกครั้งเมื่อออกนอกบ้าน ล้างมือด้วยน้ําและสบู่แอลกอฮอล์เจลบ่อยๆ เป็นต้น
สรุปภาพรวมวันนี้มีผู้ป่วยรายใหม่ 7 ราย กลับบ้านวันนี้ 22 ราย สะสม 2,687 ราย ยังรักษาอยู่ในโรงพยาบาล 213 ราย ผู้เสียชีวิตรวม 54 ราย ทําให้มีผู้ป่วยสะสมทั้งสิ้น 2,954 ราย
สําหรับภาพรวมผู้ป่วยส่วนใหญ่อยู่ในกรุงเทพฯ และนนทบุรี รองลงมาภาคใต้ ภาคกลาง ภาคตะวันออกเฉียงเหนือ และภาคเหนือ อัตราส่วนของผู้ป่วย หญิงต่อชาย คือ 1 : 1.16 พบมากในช่วงอายุ 20-29 ปี ผู้ป่วยอายุน้อยที่สุดคือ 1 เดือน มากที่สุดคือ 97 ปี
รัฐบาลไทย-ข่าวทำเนียบรัฐบาล-ผู้บัญชาการทหารสูงสุดมาเลเซียเข้าเยี่ยมคารวะนายกรัฐมนตรี
วันพุธที่ 29 สิงหาคม 2561
ผู้บัญชาการทหารสูงสุดมาเลเซียเข้าเยี่ยมคารวะนายกรัฐมนตรี
ผู้บัญชาการทหารสูงสุดมาเลเซียเข้าเยี่ยมคารวะนายกรัฐมนตรี
วันนี้ (29 สิงหาคม 2561) เวลา 11.30 น. พลเอก ตัน สรี ดาโต๊ะ สรี ปังลิมา ฮาจิ ซุลกิฟลี บิน ฮาจิ ไซนัล อบิดิน ผู้บัญชาการทหารสูงสุดมาเลเซีย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเยือนไทย ณ ห้องสีม่วง ตึกไทยคู่ฟ้า ทําเนียบรัฐบาล สรุปสาระสําคัญดังนี้
นายกรัฐมนตรีกล่าวต้อนรับผู้บัญชาการทหารสูงสุดมาเลเซียในนามของรัฐบาลและนายกรัฐมนตรี ในโอกาสเยือนไทย เพื่อเป็นประธานการประชุมคณะกรรมการระดับสูง (High Level Committee – HLC) ไทย – มาเลเซีย ครั้งที่ 35 และยินดีที่ได้พบผู้บัญชาการทหารสูงสุดมาเลเซียอีกครั้ง หลังจากที่เคยพบกันเมื่อปี 2555 ซึ่งขณะนั้นนายกรัฐมนตรีและผู้บัญชาการทหารสูงสุดมาเลเซียดํารงตําแหน่งผู้บัญชาการกองทัพบก นายกรัฐมนตรีขอให้การประชุมคณะกรรมการระดับสูง (High Level Committee – HLC) ไทย – มาเลเซีย ครั้งที่ 35 ประสบความสําเร็จและเกิดผลอย่างเป็นรูปธรรม
ด้านผู้บัญชาการทหารสูงสุดมาเลเซียรู้สึกเป็นเกียรติอย่างยิ่งที่ได้มีโอกาสพบกับนายกรัฐมนตรีในวันนี้ และชื่นชมการพัฒนาประเทศไทยภายใต้การนําของนายกรัฐมนตรี และเชื่อว่านายกรัฐมนตรีและนายกรัฐมนตรีมาเลเซียจะร่วมกันสร้างอาเซียนให้แข็งแกร่งมากยิ่งขึ้นในเวทีระหว่างประเทศ สําหรับความร่วมมือทางด้านความมั่นคง มาเลเซียพร้อมที่จะร่วมมือกับไทยในทุก ๆ ด้าน โดยเฉพาะอย่างยิ่งตามแนวชายแดน เพื่อให้ชายแดนทั้งสองประเทศเกิดความสงบสุข นําไปสู่การสร้างบรรยากาศที่ดีในการค้าและการลงทุนระหว่างไทยและมาเลเซียให้มากยิ่งขึ้น
นายกรัฐมนตรีและผู้บัญชาการทหารสูงสุดมาเลเซียต่างยินดีที่ไทย – มาเลเซีย มีความสัมพันธ์ที่ใกล้ชิดและยาวนาน มีการแลกเปลี่ยนการเยือนระหว่างผู้นําทั้งในระดับรัฐบาลและกองทัพอย่างต่อเนื่อง นายกรัฐมนตรีเชื่อมั่นว่า ความสัมพันธ์และความร่วมมือระหว่างทั้งสองประเทศจะพัฒนาแน่นแฟ้นยิ่งขึ้นภายใต้การนําของนายกรัฐมนตรีมาเลเซียและรัฐบาลใหม่ของมาเลเซีย พร้อมยืนยันว่า รัฐบาลไทยยินดีร่วมมืออย่างใกล้ชิดกับรัฐบาลมาเลเซียเพื่อผลประโยชน์ของทั้งสองฝ่ายและประชาชนของทั้งสองประเทศ
โอกาสนี้ นายกรัฐมนตรีกล่าวขอบคุณมาเลเซียในการมีบทบาทอย่างสร้างสรรค์ด้านการอํานวยความสะดวกในกระบวนการพูดคุยเพื่อสันติสุขในพื้นที่จังหวัดชายแดนภาคใต้ เพื่อนําไปสู่การสร้างสันติภาพและความเจริญรุ่งเรืองอย่างยั่งยืนในจังหวัดชายแดนภาคใต้ นายกรัฐมนตรียืนยันเจตนารมณ์ที่จะแก้ไขสถานการณ์ในจังหวัดชายแดนภาคใต้โดยสันติวิธี และการมีส่วนร่วมของทุกภาคส่วน
ทั้งสองฝ่ายหารือถึงความร่วมมือในการรักษาความมั่นคงและความสงบเรียบร้อยตามแนวชายแดน ซึ่งนับว่าเป็นความร่วมมือที่มีประสิทธิภาพและยาวนานมาตั้งแต่ปี 2508 โดยผู้บัญชาการทหารสูงสุดมาเลเซียกล่าวว่า มาเลเซียให้ความสําคัญกับความร่วมมือในการแก้ไขปัญหาในพื้นที่จังหวัดชายแดนภาคใต้ผ่านคณะกรรมการชายแดนทั่วไป (General Border Committee – GBC) และคณะกรรมการชายแดนส่วนภูมิภาค (Regional Border Committee Meeting – RBC) ซึ่งเป็นกลไกความร่วมมือชายแดนของทั้งสองฝ่ายที่ช่วยส่งเสริมความสัมพันธ์ที่ดีทั้งในระดับรัฐบาลและระดับท้องถิ่น และครอบคลุมทุกมิติทั้งด้านความมั่นคง เศรษฐกิจ และสังคม
รัฐบาลไทย-ข่าวทำเนียบรัฐบาล-จุรินทร์ นำพาณิชย์ ส่ง "คาราวานรถพุ่มพวง" ธงฟ้าเคลื่อนที่ บริการถึงหน้าบ้าน ช่วยประชาชน ฝ่าภัยโควิด-19 [กระทรวงพาณิชย์]
วันพุธที่ 25 มีนาคม 2563
จุรินทร์ นําพาณิชย์ ส่ง "คาราวานรถพุ่มพวง" ธงฟ้าเคลื่อนที่ บริการถึงหน้าบ้าน ช่วยประชาชน ฝ่าภัยโควิด-19 [กระทรวงพาณิชย์]
วันพุธที่ 25 มีนาคม 2563 เวลา 08.30 น. นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ตรวจความพร้อมสินค้าในรถคาราวานธงฟ้า ฝ่าภัย COVID-19 หรือรถพุ่มพวง ก่อนออกไปให้บริการกับประชาชนที่อาศัยอยู่ในบ้านพัก
รัฐมนตรีว่าการกระทรวงพาณิชย์ กล่าวภายหลังการตรวจสินค้าในรถคาราวานว่า โครงการ คาราวานธงฟ้าฝ่าภัย COVID ซึ่งจะเป็นรถที่เรียกว่า รถพุ่มพวง ที่เข้าร่วมโครงการกับกรมการค้าภายใน ของกระทรวงพาณิชย์ที่จะนําสินค้าราคาประหยัด 7 รายการด้วยกันเบื้องต้น สําหรับสินค้าที่จะมีในรถพุ่มพวงมี 7 รายการเบื้องต้น ประกอบด้วย ข้าวสาร ไข่เป็ด ไข่ไก่ น้ํามันปาล์ม บะหมี่กึ่งสําเร็จรูป ปลากระป๋อง และเจลล้างมือ ในราคาประหยัดเพื่อขายในเขตกรุงเทพฯ และปริมณฑลในช่วงที่มีคําสั่งจาก กรุงเทพมหานคร และ 5 จังหวัดในช่วงที่ผ่านมา เพื่อไปให้บริการถึงหมู่บ้านและชุมชน โครงการนี้ประกอบด้วยรถพุ่มพวง 200 คัน หากพบว่ายังไม่เพียงพอ ทางกรมการค้าภายในก็จะพิจารณาเพิ่มจํานวนต่อไป โดยจะมีการติดตามความต้องการสินค้าเป็นรายวันด้วย
โครงการดังกล่าวหวังจะเป็นการช่วยเสริมจากระบบตลาดปกติ ซึ่งปัจจุบันได้มีการปรับรูปแบบการขายแบบออฟไลน์ หรือการขายหน้าร้าน ไปเป็นการขายในระบบออนไลน์ และระบบส่งถึงบ้าน (ดิลิเวอรี่) มากขึ้น ซึ่งกระทรวงพาณิชย์ ก็ส่งเสริมการขายดังกล่าวให้มีการขายในระบบดิลิเวอร์รี่มากขึ้น
โดยในวันพรุ่งนี้ (26 มี.ค.) กระทรวงพาณิชย์จะได้เชิญผู้ประกอบธุรกิจที่เกี่ยวข้องทั้งหมด ทั้งในส่วนที่ขายหน้าร้าน ในส่วนการขายออนไลน์ ในส่วนผู้ให้บริการดิลิเวอรี่ อาทิ ไลน์แมน ลาลามูฟ ฟูดแพนด้า แกร๊บ รวมทั้งผู้ประกอบการซุปเปอร์มาร์เก็ต สมาร์ทโชว์ห่วย มาหารือถึงปัญหาอุปสรรคใด ที่ต้องการให้กระทรวงพาณิชย์ได้เข้าไปส่งเสริม สนับสนุน หรือช่วยแก้ปัญหาให้ ทั้งนี้เพื่อที่จะให้ผู้บริโภคในภาวะวิกฤติโควิด และอาจมีมาตรการเข้มข้นขึ้นเรื่อยๆ อาจทําให้ประชาชนต้องอยู่บ้าน ให้ได้รับบริการอย่างดีที่สุด ทั่วถึงที่สุดเท่าที่จะทําได้ โดยพรุ่งนี้จะได้มีคําตอบตามมาเพิ่มเติมอีกครั้ง
“ขณะนี้ทราบว่าผู้ประกอบการหลายบริษัทที่ให้บริการแบบดิลิเวอรี่ได้เพิ่มกําลังคนในการให้บริการแล้ว ถือว่าสอดคล้องกับสถานการณ์ โดยในการพูดคุยวันพรุ่งนี้ กระทรวงพาณิชย์จะรับฟังปัญหาอุปสรรค รวมถึงจะช่วยประสานการทํางานกับกระทรวงอื่นให้ด้วย ทั้งนี้เพื่อให้ประชาชนได้รับบริการที่ดีที่สุดเท่าที่จะทําได้” นายจุรินทร์กล่าว
รัฐบาลไทย-ข่าวทำเนียบรัฐบาล-นายกรัฐมนตรีเผยรอตัดสินใจอนาคตการเมือง ยืนยันปัจจุบันทำเพื่อปกป้องผลประโยชน์ของชาติและประชาชน นำประเทศสู่การปฏิรูป
วันอังคารที่ 4 กันยายน 2561
นายกรัฐมนตรีเผยรอตัดสินใจอนาคตการเมือง ยืนยันปัจจุบันทําเพื่อปกป้องผลประโยชน์ของชาติและประชาชน นําประเทศสู่การปฏิรูป
นายกรัฐมนตรีเผยรอตัดสินใจอนาคตการเมือง ยืนยันปัจจุบันทําเพื่อปกป้องผลประโยชน์ของชาติและประชาชน นําประเทศสู่การปฏิรูป
วันนี้ (4 กันยายน 2561) เวลา 14.10 ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้สัมภาษณ์ถึงความชัดเจนอนาคตทางการเมืองของตัวเองว่า เมื่อกฎหมายประกอบรัฐธรรมนูญอีกสองฉบับโปรดเกล้าฯ ลงมาแล้ว และเมื่อมีคําสั่ง ม.44 คลายล็อคพรรคการเมือง ซึ่งขณะนี้อยู่ในระหว่างการดําเนินการ จากนั้นขั้นตอนต่อไป คือการเดินหน้าสู่การเลือกตั้ง เพื่อนําไปสู่การเป็นประชาธิปไตยโดยสมบูรณ์ ที่จะต้องได้รัฐบาลที่มีธรรมาภิบาล โดยสถานการณ์ในช่วงนั้น จะเป็นผลในการตัดสินใจของตน ว่าจําเป็นต้องอยู่เพื่อปฏิบัติหน้าที่ต่อไปตามรัฐธรรมนูญ หรือด้วยกลไกของรัฐธรรมนูญหรือไม่ และถ้าจําเป็น แล้วจะเป็นได้อย่างไร ซึ่งจะตัดสินใจอีกครั้งในสถานการณ์ช่วงนั้น เพราะวันนี้คงตอบได้เท่านี้ ทั้งนี้ ก็เพื่อปกป้องผลประโยชน์ของชาติและประชาชน นําประเทศชาติไปสู่การปฏิรูป และเป็นไปตามยุทธศาสตร์ชาติที่ได้เริ่มดําเนินการไปแล้ว ดังนั้น ขอร้องอย่าถามบ่อยนัก เพราะวันนี้ยังไปไม่ถึงไหนเลย
ผู้สื่อข่าวถามถึงกรณีที่นายสุพร อัตถาวงศ์ หรือแรมโบ้อีสาน ร้องเรียนกรณีที่พรรคภูมิใจไทย เก็บบัตรประชาชนจากสมาชิก อสม. อ้างนําไปสมัครเป็นสมาชิกพรรคซึ่งเหมือนการหาเสียง นายกรัฐมนตรีกล่าวว่า เป็นเรื่องที่คณะกรรมการการเลือกตั้ง (กกต.) จะพิจารณา ในส่วนของ คสช. และฝ่ายกฎหมายก็กําลังพิจารณาตรวจสอบ ในช่วงนี้ว่ามีข้อเท็จจริงหรือไม่อย่างไร โดยเป็นขั้นตอนทางกฎหมาย
-------------------------------------------------------------
รัฐบาลไทย-ข่าวทำเนียบรัฐบาล-ปลัดแรงงาน ย้ำ! แรงงานนอกระบบสำคัญต่อระบบเศรษฐกิจ สิทธิประโยชน์ต้องเท่าเทียม
วันพฤหัสบดีที่ 9 พฤศจิกายน 2560
ปลัดแรงงาน ย้ํา! แรงงานนอกระบบสําคัญต่อระบบเศรษฐกิจ สิทธิประโยชน์ต้องเท่าเทียม
ปลัดกระทรวงแรงงาน ย้ํา แรงงานนอกระบบมีความสําคัญต่อระบบเศรษฐกิจ ต้องได้รับสิทธิประโยชน์เท่าเทียมแรงงานในระบบ เตรียมพร้อมจัดงานสมัชชาแรงงานนอกระบบ เพื่อแลกเปลี่ยนข้อมูลและระดมความคิดเห็นจากทุกภาคส่วน ร่วมกันพัฒนา สร้างความมั่นคงยั่งยืน
วันที่ ๙ พฤศจิกายน ๒๕๖๐ เวลา ๑๔.๐๐ น. นายจรินทร์ จักกะพาก ปลัดกระทรวงแรงงาน พบนางสุจิน รุ่งสว่าง ประธานศูนย์ประสานงานแรงงานนอกระบบ พร้อมด้วยนางอรพินท์ วิมลภูษิต ผู้แทนสํานักงานกองทุนสนับสนุนการสร้างเสริมสุขภาพ และตัวแทนเครือข่ายแรงงานนอกระบบ ๕ ภูมิภาค ที่ขอเข้าพบเพื่อหารือและติดตามความคืบหน้าในประเด็นการดําเนินงานด้านสิทธิประโยชน์ประกันสังคม ตามมาตรา ๔๐ ความปลอดภัยในการทํางานของแรงงานนอกระบบ การพัฒนาศักยภาพแกนนําแรงงานนอกระบบ และความคืบหน้าในการดําเนินงานการจัดตั้งอาสาสมัครแรงงานในเขตพื้นที่กรุงเทพมหานคร ณ ห้องประชุมประสงค์ รณะนันทน์ ชั้น ๕ อาคารกระทรวงแรงงาน
โดยในโอกาสนี้ประธานศูนย์ประสานงานแรงงานนอกระบบ ได้ยื่นข้อเสนอต่อปลัดกระทรวงแรงงานเกี่ยวกับการพัฒนาสิทธิประโยชน์ของผู้ประกันตนตามมาตรา ๔๐ ในกรณีต่างๆ การสนับสนุนการจัดตั้งหน่วยบริการชุมชน เพื่อพัฒนาคุณภาพชีวิตแรงงานนอกระบบ การแต่งตั้งให้มีอาสาสมัครแรงงาน (อสร.) ในพื้นที่กรุงเทพฯ รวมถึงการส่งเสริมศักยภาพด้านอาชีวอนามัยแก่กลุ่มแรงงานนอกระบบ
ปลัดกระทรวงแรงงาน กล่าวภายหลังการหารือว่า ข้อเสนอที่กลุ่มตัวแทนแรงงานนอกระบบเสนอ ทางกระทรวงแรงงานขอรับไว้พิจารณาและจะพยายามขับเคลื่อนให้ได้มากที่สุด เนื่องจากกลุ่มแรงงานนอกระบบเป็นกลุ่มที่มีความสําคัญและมีจํานวนมากถึง ๒๐ ล้านคน ถือเป็นกําลังสําคัญในการพัฒนาประเทศและเพื่อลดการพึ่งพาแรงงานต่างด้าว ซึ่งเป็นเป้าหมายของกระทรวงแรงงานที่ต้องการให้คนไทยมีงานทํา มีรายได้ที่มั่นคงและได้รับสวัสดิการสังคมเช่นเดียวกันทุกกลุ่ม ทั้งนี้ สํานักงานประกันสังคม ได้เสนอปรับเพิ่มสิทธิประโยชน์แก่ผู้ประกันตนตามมาตรา ๔๐ ที่มีความคืบหน้าไปมากแล้ว ขณะนี้อยู่ในระหว่างนําเรื่องเข้าครม.เพื่อพิจารณา นอกจากนี้กระทรวงแรงงานยังได้เตรียมจัดงานสมัชชาแรงงานนอกระบบ เปิดโอกาสในการแลกเปลี่ยนข้อมูลและระดมความคิดเห็นจากกลุ่มแรงงานนอกระบบ รวมถึงทุกภาคส่วนที่เกี่ยวข้อง เพื่อร่วมกันขับเคลื่อนให้เกิดผลเป็นรูปธรรมต่อไป
------------------------------------
รัฐบาลไทย-ข่าวทำเนียบรัฐบาล-รองนรม. พล.อ.ประวิตรฯ มอบถ้วยรางวัลชนะเลิศจากการแข่งขันฟุตบอลเยาวชนและประชาชน ประจำปี 2561
วันศุกร์ที่ 9 พฤศจิกายน 2561
รองนรม. พล.อ.ประวิตรฯ มอบถ้วยรางวัลชนะเลิศจากการแข่งขันฟุตบอลเยาวชนและประชาชน ประจําปี 2561
รองนรม. พล.อ.ประวิตรฯ มอบถ้วยรางวัลชนะเลิศจากการแข่งขันฟุตบอลเยาวชนและประชาชน ประจําปี 2561
วันนี้ (9 พฤศจิกายน 2561) เวลา 10.00 น. ณ ตึกสันติไมตรี (หลังนอก) ทําเนียบรัฐบาล รัฐมนตรีว่าการกระทรวงการท่องเที่ยวและกีฬา นําทีมฟุตบอลชนะเลิศการแข่งขันฟุตบอลเยาวชนและประชาชน ประจําปี 2561 (14th THAILAND PRIME MINISTER CUP 2018) เข้าพบเพื่อรับถ้วยรางวัลชนะเลิศจากพลเอก ประวิตร วงษ์สุวรรณ รองนายกรัฐมนตรี โดยมีอธิบดีกรมพลศึกษา คณะกรรมการจัดการแข่งขันฯ ผู้บริหาร เจ้าหน้าที่และนักกีฬา เข้าร่วมงานในครั้งนี้
สําหรับโครงการจัดการแข่งขันฟุตบอลเยาวชนและประชาชน ประจําปี 2561 นั้น กระทรวงการท่องเที่ยวและกีฬา โดยกรมพลศึกษาดําเนินงานตามมติคณะรัฐมนตรีมาโดยตลอดเป็นเวลา 14 ปี (ปี2548 -2561) ได้จัดทําโครงการจัดการแข่งขันฟุตบอลเยาวชนและประชาชน (THAILAND PRIME MINISTER CUP 2018) ชิงถ้วยนายกรัฐมนตรี ซึ่งการดําเนินการจัดการแข่งขันมีทั้งหมด 6 รุ่นอายุ โดยกําหนดให้จัดการแข่งขันช่วงเดือนมกราคมถึงเดือนมีนาคม ของทุกปี มีทีมสมัครทั้งสิ้น 5,062 ทีม ดังนี้
รุ่นอายุ 12 ปี จํานวนทีมสมัครทั้งสิ้น 120 ทีม
รุ่นอายุ 14 ปี จํานวนทีมสมัครทั้งสิ้น 1,048 ทีม
รุ่นอายุ 16 ปี จํานวนทีมสมัครทั้งสิ้น 1,068 ทีม
รุ่น 18 ปี จํานวนทีมสมัครทั้งสิ้น 862 ทีม
ประเภทประชาชนชาย จํานวนทีมสมัครทั้งสิ้น 936 ทีม
และ 6) ประเภทประชาชนหญิง จํานวนทีมสมัครทั้งสิ้น 328 ทีม
ทั้งนี้ ในรอบชิงชนะเลิศระดับประเทศ กรมพลศึกษา ได้คัดเลือกจังหวัดที่แจ้งความประสงค์ขอรับการเป็น
เจ้าภาพจัดการแข่งขันรอบชิงชนะเลิศแห่งประเทศไทย จํานวน 6 รุ่น 6 จังหวัด ดําเนินการตั้งแต่เดือนมิถุนายน – เดือนสิงหาคม 2561 จังหวัดที่ขอรับเป็นเจ้าภาพจัดการแข่งขันฯ ในรอบชิงชนะเลิศแห่งประเทศไทย ได้แก่
รุ่นอายุ 12 ปี จังหวัดสุพรรณบุรี เป็นเจ้าภาพจัดการแข่งขัน ทีมชนะเลิศ ได้แก่ เขต 4 จังหวัด
หนองบังลําภู
2) รุ่นอายุ 14 ปี จังหวัดสุรินทร์ เป็นเจ้าภาพจัดการแข่งขัน ทีมชนะเลิศ ได้แก่ เขต 4 จังหวัดอุดรธานี
3) รุ่นอายุ 16 ปี จังหวัดชุมพร เป็นเจ้าภาพจัดการแข่งขัน ทีมชนะเลิศ ได้แก่ เขต 4 จังหวัดอุดรธานี
4) รุ่นอายุ 18 ปี จังหวัดพะเยา เป็นเจ้าภาพจัดการแข่งขัน ทีมชนะเลิศ ได้แก่ เขต 10 กรุงเทพมหานคร
5) ประเภทประชาชนชาย จังหวัดอุดรธานี เป็นเจ้าภาพจัดการแข่งขัน ทีมชนะเลิศ ได้แก่ เขต 4 จังหวัดอุดรธานี
และ 6) ประเภทประชาชนหญิง จังหวัดเพชรบูรณ์ เป็นเจ้าภาพจัดการแข่งขัน ทีมชนะเลิศ ได้แก่ เขต 2 จังหวัดชลบุรี
โอกาสนี้ รองนายกรัฐมนตรีได้มอบถ้วยรางวัลชนะเลิศให้แก่ทีมชนะเลิศจากการแข่งขันฟุตบอลเยาวชนและประชาชน ประจําปี 2561 พร้อมกล่าวในตอนหนึ่งว่า รัฐบาลได้เล็งเห็นถึงความสําคัญของการกีฬา เพื่อพัฒนาและกระตุ้นให้เยาวชนไทยและประชาชน ทุกเพศ ทุกวัย ทุกพื้นที่ทั่วประเทศ สนใจเล่นกีฬา มุ่งออกกําลังกาย เพื่อพัฒนาสุขภาพลานามัย รู้จักใช้เวลาว่างเพื่อฝึกซ้อมและแข่งขัน โดยใช้กิจกรรมกีฬาเป็นสื่อกลาง โดยเน้นกีฬาฟุตบอลเป็นหลักตลอดจนเป็นการยกระดับมาตรฐานกีฬาฟุตบอลไปสู่อาชีพต่อไปในอนาคต
...........................
กลุ่มประชาสัมพันธ์และเผยแพร่ สํานักโฆษก